Ses week oue baba verkrag | Maroela Media
'n 24-jarige man verskyn Donderdag in die hof nadat hy na bewering laat Dinsdagaand 'n ses weke oue baba in die Noord-Kaap verkrag het.
Lt.genl. Solomon Makgale, 'n polisiewoordvoerder van die provinsie, het gesê die beweerde voorval het omstreeks 23:30 in Galeshewe plaasgevind. Die baba het erge beserings opgedoen en word in die intensiewesorgeenheid van 'n hospitaal in Kimberley behandel.
Genl. Riah Phiyega, die nasionale polisiekommissaris, het die voorval streng veroordeel.
"As 'n ma, was ek geskok en verskriklik hartseer toe ek die nuus gehoor het," het Phiyega gesê. "Na wat verneem word, is die man wat in hegtenis geneem is, die baba se oom. Dit is egter kommerwekkend vir die polisie en die gemeenskap dat dié voorval en soortgelyke voorvalle oor die afgelope tyd in die omgewing plaasgevind het. Ons gaan aanhou om saam met die gemeenskap te werk om seker te maak dat sulke voorvalle in die eerste plek nie plaasvind nie."
Phiyega en ander gemeenskapsleiers gaan Donderdag die familie van die baba besoek en 'n bidsessie gaan vir die gemeenskap gehou word.
Die verdagte gaan in die Kimberley-landdros verskyn. Die ondersoek duur voort.
Dié voorval volg op dieselfde dag as wat matrikulante wat die drama-eindeksamen geskryf het, simbolies die verkragting van 'n baba moes uitbeeld deur van 'n brood en 'n besemstok gebruik te maak. Die vraag is gebaseer op Lara Foot Newton se verhoogstuk, "Tshepang", wat op ware gebeure gebaseer is.
baba verkragting Galeshewe Kimberley verkragting
Goeie genade tog! Ek kan nie glo wat ek lees nie! Hoe barbaars en wreed kan mens kry?
Die lae gemors wat dink hy is n man, kan nie eers met n dier vergelyk word nie.
Hoe siek moet mens in mens se kop wees om 'n 6 weke oue baba te verkrag. Dis walglik!!!
Ek wil nie die tipe nuus lees as ek my koffie drink en 'n stukkie beskuit daarmee saam geniet nie. My hart gaan uit na die baba en sy/haar familie. Ek hoop die skuldige boet vir sy dade.
Maar om te sê ek hoop hy word ook verkrag in die tronk, is seker onmenslik, né?
Waar was die kind se ma ? Om n 6 weke oue kind alleen te los ?
Van die vuil veragtelike wese wil ek nie eers praat nie.
Nou kry di duiwel lekker!!Hyt mos vi God jare terug gekoggel en gewaarsku Sy mensdom ga Hom eendag ini steek laat en so wraggies di mensdom bewys Hom reg!!!Het vandag se mans geen beheer meer oor hulle wellus ni???dis mos vreeslik da buite is gekwalifiseerde prossies wat hul na tu kan ga waarom n kind vernietig wat se lewe nogi eers mooi begin het ni???Ek vr God omverskoning namens di luis vi sy optrede!!Ek kan net myself indink hu U mut voel ons Hemelse Pappa xxx
Ek is baie jammer dat ons land doodstraf afgestel het. So 'n persoon (jy kan hom nie eers 'n mens noem nie – ek weet nie eers of jy hom 'n dier kan noem nie) behoort die doodstraf te kry.